Baybay Riiser-Larsen
Ti Baybay Riiser-Larsen ket ti pingir a baybay idiay Akin-abagatan a Taaw. Daytoy ket bineddengan babaen ti Baybay Lazarev iti laud ken ti Baybay dagiti Kosmonauta iti daya, wenno ti nagbaetan ti 14°E ken 30°E. Ti akin-amianan a pagbeddenganna ket naipalawag a ti maika-65 a paralelo abagatan. Ti nagan nga insingasing babaen ti Kappon ti Sobiet, ket saan nga opisial a naaprobaran babaen ti Gunglo ti Internasional a Hidrograpiko (IHO).
Nanaganan ti Baybay Riiser-Larsen idi 1962 babaen ti Ekspedision ti Antartiko ti Sobiet a kas pammadayaw iti Norwego a pionero iti panagpatayab ken eksplorador ti polar a ni Hjalmar Riiser-Larsen (1890–1965). Ti burador ti IHO 2002 ket saan a naaprobaran babaen ti IHO (wenno ti ania man a sabali a gunglo), ken ti dokumento ti IHO idi 1953 (a saan nga aglaon iti nagan) ket kankanayon nga agdama a matungtungpal.[1] Dagiti mangidadaulo a turay ti heograpia ken dagiti atlas ket sssnda nga agus-usar iti nagan, a mairaman ti maika-10 nga edision ti World Atlas ti 2014 manipud iti National Geographic Society ti Estados Unidos ken ti maika-12 nga edision ti Times Atlas of the World ti 2014 ti Britaniko . Ngem agus-usar dagiti mapa ti Sobiet ken Rusia.[2]
Ti kaadalem ket sumurok a 3,000 a metmetro kadagiti danum ditoy. Ti lugar ket naabongan iti naiyan-anud a yelo iti amin a paset ti tawen. Daytoy ket mabalin a gumay-at iti sumurok a kalawa iti 1,138,000 km².[3] Adda met dagiti adu nga iceberg.
Iti abagatan iti daytoy a lugar ket mabirukan ti Aplaya Prinsesa Astrid ken Aplaya Prinsesa Ragnhild ti Daga Reina Maud. Ii akinlaud a parte ket ti Samang ti Yelo ti Lazarev, ken iti ad-adayo a daya ket dagiti Puerto ti yelo ti Erskine ken Puerto ti yelo ti Gode, ken ti dati nga Estasion Roi-Baudouin ti Belhika .
Dagiti nagibasaranUrnosen
- ^ "Limits of Oceans and Seas, 3rd (currently in-force) edition" (PDF). International Hydrographic Organization. 1953. Naala idi Hunio 5, 2015.
- ^ "Russian map of Antarctica" (iti Ruso). Naala idi Hulio 1, 2015.
- ^ "Riiser-Larsen Sea". The Free Dictionary (The Great Soviet Encyclopedia (1979)). Naala idi Hulio 1, 2015.
nno_Latn ilo_Latn ilo_Latn ilo_Latn ilo_Latn ilo_Latn eng_Latn ilo_Latn ilo_Latn